Täna hommikul viiendikku Kuressaarest hõlmanud voolukatkestus lõpetas maakonna suurimas õppeasutuses koolipäeva veel enne, kui see õieti alatagi jõudis.
Kuressaare gümnaasiumi õppealajuhataja Maidu Varik nentis, et elektri puudumise tõttu polnud näiteks sööklas võimalik süüagi teha.
„Hommikul saime väiksemate klasside õpilaste vanemad veel lastele järele kutsuda. Pärast saatsime koju ka õpetajad,“ rääkis Varik. Ta lisas, et kella poole kümneks valitses maakonna suurimas õppeasutuses vaikus.